ব্রেক্সিট ভোটে হেরে যাবার পর নতুন নেতৃত্বের কাছে বৃটেনের গন্তব্য তুলে দেয়ার অভিপ্রায় ব্যক্ত করে পদত্যাগের ঘোষণা দেন প্রধানমন্ত্রী ডেভিড ক্যামেরন। সাথে সাথে প্রধানমন্ত্রীর দৌঁড়ে উঠে আসে অনেকগুলো নাম। এর মধ্যে ছিলেন ইউরোপীয় ইউনিয়ন থেকে বেরিয়ে যাবার নেতৃত্বদানকারি কনজারভেটিব নেতা লন্ডনের সাবেক মেয়র বরিস জনসন, জর্জ অসবর্ন, মাইকেল গোব ও আন্দ্রে লিডসম। একে একে প্রধানমন্ত্রীর পদে প্রতিদ্বন্দ্বিতার দৌঁড় থেকে ছিটকে পড়লে ভাগ্য সু-প্রসন্ন হয় ইমিগ্রেশন বিরোধী বলে খ্যাত বৃটিশ মন্ত্রী থেরেসা মে’র।